Diari Oficial de la Generalitat Valenciana


Sumari del DOGV 3241, del 13-05-1998 (1998/3044)

ORDRE de 27 de març de 1998, de la Conselleria de Cultura, Educació i Ciència, per la qual s'autoritza el canvi de domicili així com la reclassificació com a centre professional al centre autoritzat de dansa de grau elemental Estudi de Dansa María Carbonell de València.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3241

Data del DOGV
:   13-05-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/3044


Data del document
:   27-03-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 27 de març de 1998, de la Conselleria de Cultura, Educació i Ciència, per la qual s'autoritza el canvi de domicili així com la reclassificació com a centre professional al centre autoritzat de dansa de grau elemental Estudi de Dansa María Carbonell de València. [1998/A3044]
  
L'expedient, l'ha iniciat el titular del centre Estudi de Dansa María Carbonell, amb número de codi 67484756, situat al carrer de Cadis, 71 de València, on sol·licita el canvi de domicili per trasllat de les seues instal·lacions al número 54 del mateix carrer i localitat, i reclassificació com a centre professional que té autorització per a impartir ensenyaments de dansa de grau elemental i mitjà.
  
El centre va obtenir, mitjançant la Resolució d'1 de setembre de 1997, de la Direcció General de Centres Docents, l'aprovació del projecte de les obres a realitzar per a la reclassificació sol·licitada en centre professional amb canvi de domicili, pel fet que les instal·lacions proposades complien allò establit en el Reial Decret 389/1992, sobre requisits mínims d'ensenyaments artístics.
  
L'Ordre de 4 d'agost de 1993, de la Conselleria d'Educació i Ciència (DOGV de 15 d'octubre), va autoritzar el centre a impartir ensenyaments de dansa de grau elemental corresponents a la nova ordenació del sistema educatiu.
  
L'expedient ha sigut tramitat per la Direcció Territorial de Cultura i Educació de València, la qual, en vista dels informes favorables de la Inspecció Educativa i de la Unitat Tècnica de Construccions, eleva igualment una proposta favorable a allò sol·licitat.
  
Vistos la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 389/1992, de 15 d'abril (BOE de 28 d'abril), pel qual s'estableixen els requisits mínims dels centres que imparteixen ensenyaments artístics; i el Reial Decret 321/1994, de 25 de febrer, sobre l'autorització a centres docents privats per a impartir ensenyaments artístics.
  
Fent ús de les atribucions que em confereix l'article 35 de la Llei de Govern Valencià,
  
ORDENE
  
Primer
  
Autoritzar el canvi de domicili del centre Estudi de Dansa María Carbonell, situat al carrer de Cadis, 71 de València, per trasllat de les seues instal·lacions al número 54 del mateix carrer i localitat.
  
Aprovar la reclassificació del centre autoritzat de dansa de grau elemental Estudi de Dansa María Carbonell, com a centre professional, amb l'autorització per a impartir ensenyaments de dansa de grau elemental i mitjà del nou sistema educatiu, en les condicions que més avall s'especifiquen.
  
Centre: Estudi de Dansa María Carbonell.
  
Titular: Concepción Carbonell Esteve.
  
Domicili: c/ Cadis, 54.
  
Localitat: València.
  
Província: València.
  
Codi: 44108887.
  
Denominació genèrica que s'autoritza: centre autoritzat d'ensenyaments de dansa de grau professional.
  
Ensenyaments i capacitat: grau elemental de dansa amb 80 llocs escolars, i grau mitjà de dansa amb 180 llocs escolars.
  
El centre impartirà, així mateix, fins a la seua extinció, els ensenyaments de dansa corresponents al pla experimental d'estudis aprovat per l'Ordre de 6 de febrer de 1987, d'aquesta Conselleria.
  
El centre queda adscrit a efectes administratius al Conservatori de Dansa de València (codi 65575875).
  
Segon
  
La dita autorització esdevindrà efectiva des de l'inici del curs acadèmic 97/98.
  
Tercer
  
Qualsevol modificació del termes de la present ordre requerirà la preceptiva autorització de l'administració educativa.
  
DISPOSICIÓ ADDICIONAL
  
L'esmentada autorització donarà lloc a la corresponent inscripció en el Registre de Centres Docents de la Comunitat Valenciana.
  
Contra esta ordre, que posa fi a la via administrativa, l'interessat podrà interposar un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació, sense perjudici d'interposar-ne qualsevol altre que estime procedent. La interposició del recurs serà procedent després de la comunicació prèvia al conseller de Cultura, Educació i Ciència, tal com exigeix l'article 110.3 de la Llei 30/1992.
  
València, 27 de març de 1998
  
El conseller de Cultura, Educació i Ciència,